Diari Oficial de la Generalitat Valenciana


Sumari del DOGV 9398, del 04-08-2022 (2022/7323)

RESOLUCIÓ número 642/2022, de 28 de juliol, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual s'amplia el termini per a resoldre la convocatòria del concurs específic per a la provisió dels llocs de treball C1 i C1/C2 d'aquesta agència.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9398

Data del DOGV
:   04-08-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/7323


Data del document
:   28-07-2022

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Agència de Prevenció i Lluita contra el Frau i la Corrupció de la Comunitat Valenciana
    * concurs administratiu

RESOLUCIÓ número 642/2022, de 28 de juliol, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual s'amplia el termini per a resoldre la convocatòria del concurs específic per a la provisió dels llocs de treball C1 i C1/C2 d'aquesta agència. [2022/7323]  
Mitjançant Resolució número 67 d'1 de febrer de 2022, del director de l'Agència de Prevenció i Lluita contra el Frau i la Corrupció de la Comunitat Valenciana, es convoca concurs específic per a la provisió dels llocs de treball C1 i C1/C2 d'aquesta Agència, i es designa al personal funcionari integrant de l'Òrgan Tècnic de Provisió per a la comprovació del compliment dels requisits de participació i la valoració dels mèrits de les persones aspirants.  
Aquesta resolució va ser objecte de publicació en el Diari Oficial de la Generalitat Valenciana número 9284, de data 23 de febrer de 2022.  
De conformitat amb l'apartat 2 de la base onzena de l'esmentada convocatòria, el termini màxim per a la resolució definitiva del concurs serà de sis mesos comptats a partir de l'endemà de la publicació de la convocatòria en el Diari Oficial de la Generalitat Valenciana.  
En data 27 de juliol de 2022, l'Òrgan Tècnic de Provisió emet proposta d'ampliació en tres mesos del termini màxim de resolució de la convocatòria, fonamentada especialment en la seua complexitat, donat el nombre de llocs convocats en aquest concurs i l'elevat nombre de participants en aquest.  
L'article 23 de la Llei 39/2015, d'1 d'octubre, del procediment administratiu comú de les administracions públiques, estableix la possibilitat d'ampliació del termini màxim de resolució dels procediments administratius per un termini no superior a l'inicialment establit.  
  
Per tot això, en virtut de les funcions recollides en l'article 13.1.d del Reglament de funcionament i règim interior de 27 de juny de 2019, de l'Agència (DOGV 8582, 02.07.2019), resolc:  
  
  
Primer  
Ampliar en tres mesos el termini màxim de resolució de la convocatòria del concurs específic per a la provisió dels llocs de treball C1 i C1/C2 d'aquesta Agència, pels motius assenyalats en la part expositiva de la resolució.  
  
Segon  
Ordenar la publicació de la present resolució en el Diari Oficial de la Generalitat Valenciana, de conformitat amb l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
De conformitat amb el que s'estableix en l'article 23.2 de la Llei 39/2015, d'1 d'octubre, del procediment administratiu comú de les administracions públiques, contra la present resolució no cap cap recurs.  
  
  
València, 28 de juliol de 2022.- La directora adjunta i d'Assumptes Jurídics (p. d. del director mitjançant Resolució número 554 del 23.06.2022): Teresa Clemente García.